pythainlp/thai_wikipedia_clean_20230101 huggingface dataset:
ในละครโทรทัศน์เรื่องนี้ มีการเขียนการ์ตูนสมมติเรื่องหนึ่งขึ้นมา โดยใช้ชื่อ คูรายามิ โนะ เซโซจิน  โดยได้เล่าเรื่องของพนักงานทำความสะอาดหนุ่มที่ไม่ได้มีความโดดเด่นอะไร แม้ว่าจะทำความสะอาดดีเพียงใดก็ยังถูกรังแก จนมีอยู่วันหนึ่ง "มิสเตอร์เอ็กซ์" ก็ได้เชิญหนุ่มคนนั้นไปช่วยจัดการคนที่กฎหมายไม่สามารถลงโทษได้ในฐานะผู้เก็บกวาดแห่งความมืด โดยให้นามเรียกขานเป็น "∅ (เซตว่างในทางคณิตศาสตร์ )" ในการ์ตูนเรื่องนี้ นิยามสัญลักษณ์นี้ว่า "การที่ไม่มีตัวตน" หนุ่มพนักงานทำความสะอาดคนดังกล่าวก็ได้เริ่มจัดการคนที่ละคนสองคน โดยในแต่ละครั้งจะทิ้งสัญลักษณ์ "∅" ไว้บนฝ่ามือของคนที่ถูกฆ่าทั้งหมด เป็นการสื่อถึงการที่ไม่มีตัวตนบนโลกใบนี้
ชินภัทร สารสิน
พลตำรวจเอก ชินภัทร สารสิน (เกิด 3 กันยายน 2506) รองผู้บัญชาการตำรวจแห่งชาติ อดีตผู้ช่วยผู้บัญชาการตำรวจแห่งชาติ อดีตผู้บัญชาการตำรวจปราบปรามยาเสพติด
พลตำรวจเอกชินภัทร เกิดเมื่อวันที่ 3 กันยายน พ.ศ. 2506 มีชื่อเล่นว่า ป๋อ เป็นบุตรชายคนกลางของ พลตำรวจเอก เภา สารสิน อดีตรองนายกรัฐมนตรี อดีตรัฐมนตรีว่าการกระทรวงมหาดไทย และอดีต อธิบดีกรมตำรวจ และ ท่านผู้หญิงถวิกา สารสิน มีพี่ชายและน้องชายคือ กลินท์ สารสิน และ กนิษฐ์ สารสิน
ลาอินมากูลาดาคอนเซปซีญงเดโลสเวเนราเบลส, โอเดโซลต์
การตรวจร่างกายทางการแพทย์
ในทางการแพทย์ การตรวจร่างกาย  คือการที่แพทย์หรือบุคลากรทางการแพทย์ตรวจดูร่างกายของผู้ป่วย เพื่อหาอาการหรืออาการแสดงของโรคหรือภาวะต่างๆ ทางการแพทย์ โดยปกติแล้วการตรวจผู้ป่วยจะเริ่มจากการถามประวัติการเจ็บป่วย ตามด้วยการตรวจร่างกายที่เชื่อมโยงกับอาการที่ผู้ป่วยบอก แพทย์จะใช้ข้อมูลทั้งประวัติและผลการตรวจร่างกายในการวินิจฉัยโรคและวางแผนการรักษา ข้อมูลเหล่านี้จะถูกบันทึกลงในเวชระเบียนต่อไป
ประวัติการเจ็บป่วย
ตัวเขียว
การพัลส์ออกซิเมทรี
การตรวจก๊าซจากหลอดเลือดแดง
การตรวจก๊าซจากหลอดเลือดแดง  เป็นการตรวจทางห้องปฏิบัติการทางการแพทย์ชนิดหนึ่ง ซึ่งตรวจหาปริมาณของก๊าซต่างๆ โดยเฉพาะออกซิเจนและคาร์บอนไดออกไซด์ในเลือดแดง การตรวจนี้ทำได้โดยใช้เลือดปริมาณเล็กน้อยที่ดูดออกมาจากหลอดเลือดแดง เช่น จากหลอดเลือดแดงเรเดียล ด้วยเข็มและกระบอกฉีดยา หรืออาจดูดผ่านสายสวนหลอดเลือดแดงก็ได้
Arterial blood gas
Arterial blood gas test
เอ็นเอชแอล (ชุดวิดีโอเกม)
เอ็นเอชแอล  เป็นชุดวิดีโอเกมฮอกกี้น้ำแข็งมืออาชีพที่พัฒนาโดยอีเอแวนคูเวอร์ และเผยแพร่ทุกปีโดยอิเล็กทรอนิกส์ อาร์ท ภายใต้แบรนด์อีเอสปอร์ตส์ ชุดเกมได้รับการพัฒนาภายใต้ลิขสิทธิ์จากแนชันแนลฮอกกีลีก (NHL) ซึ่งทำให้สามารถใช้ชื่อทีม สนามกีฬา และสีของลีกในเกมได้ และจากสโมสรผู้เล่นแนชันแนลฮอกกีลีก (NHLPA) ซึ่งช่วยให้สามารถใช้ ชื่อนักเตะและภาพเหมือนของลีก
รายชื่อเกม.
! ชื่อ
! แพลตฟอร์ม
! ปกนักกีฬาที่วางจำหน่ายทั่วโลก
! ปกนักกีฬาที่วางจำหน่ายเฉพาะภูมิภาค
NHL (video game series)
เดอะสตาร์ ไอดอล
เดอะสตาร์ ไอดอล เป็นการแข่งขัน เดอะสตาร์ ค้นฟ้าคว้าดาว ในรูปแบบใหม่ เน้นการหาศิลปินรุ่นใหม่เพื่อประดับวงการ เริ่มรับสมัครผู้เข้าแข่งขันตั้งแต่เดือนพฤษภาคม พ.ศ. 2563 แต่ได้หยุดการรับสมัครลงเนื่องจากสถานการณ์การแพร่ระบาดของโควิด-19 ก่อนกลับมาเปิดรับสมัครอีกครั้งในเดือนกุมภาพันธ์ พ.ศ. 2564 ในปีนี้มีการเปลี่ยนรูปแบบรายการใหม่ทั้งหมดให้คล้ายกับรายการ "The Golden Song เวทีเพลงเพราะ" และมีการเปลี่ยนกรรมการเป็นทรงยศ สุขมากอนันต์, ณพสิน แสงสุวรรณ, ธนนท์ จำเริญ และศรัณย์รัชต์ ดีน เนื่องจากเป็นการเปลี่ยนรูปแบบเพื่อเฟ้นหาศิลปินรุ่นใหม่ ทางรายการจึงได้ปรับช่วงอายุผู้เข้าแข่งขันจากเดิมเป็น 15 - 25 ปี ก่อนปรับเป็น 27 ปีในภายหลัง โดยไม่จำกัดสัญชาติผู้เข้าแข่งขัน
การรับสมัคร.
เดอะสตาร์ ไอดอล มีการประกาศเปิดรับสมัครผู้เข้าแข่งขันตั้งแต่ต้นปี พ.ศ. 2563 แต่ต่อมาได้เลื่อนและเปิดรับสมัครผู้เข้าแข่งขันผ่านระบบออนไลน์เพียงช่องทางเดียว ก่อนเปิดรับสมัครคัดเลือกอีกครั้งที่อาคารจีเอ็มเอ็ม แกรมมี่ เพลส ผ่านการส่งข้อมูลส่วนตัวเพื่อนัดหมายเข้าแข่งขันล่วงหน้าทางหน้าแฟนเพจของเดอะสตาร์ ในเดือนกุมภาพันธ์ พ.ศ. 2564 ปีนี้รายการไม่เปิดให้มีการเดินเข้าตึกเพื่อมาสมัครแข่งขันที่เคยใช้ในซีซั่นที่ผ่านมา ตามนโยบายของจีเอ็มเอ็ม แกรมมี่ และเดอะ วัน เอ็นเตอร์ไพรส์ ในการป้องกันการแพร่ระบาดของโควิด-19
การสมัคร ผู้สมัครต้องอัปโหลดคลิปวิดีโอแสดงความสามารถของตัวเองความยาวไม่เกิน 2 นาที โดยสามารถแสดงความสามารถอะไรก็ได้ เช่น เล่นละคร เล่นดนตรี โชว์ความสามารถพิเศษ หรือหากเป็นการร้องเพลงจะต้องใช้เพลงของจีเอ็มเอ็ม แกรมมี่ในการร้อง เช่นเดียวกับเดอะสตาร์ 12 ผู้สมัคร 1 คนสามารถส่งคลิปวิดีโอได้หลายคลิป แต่คณะกรรมการจะคัดเลือกคลิปที่ดีที่สุดมาใช้ในการตัดสินเพื่อเข้าสู่รอบคัดเลือกรอบ 2
รอบคัดเลือก 2.
"ตอนที่ 1 - 6 ออกอากาศ 22 สิงหาคม - 26 กันยายน 2564"
ในรอบนี้รายการจะนำผู้เข้าแข่งขันที่ผ่านจากรอบออดิชันทั้งแบบออฟไลน์และออนไลน์มาแข่งขันรวมกัน โดยการแข่งขันในรอบนี้เป็นรอบคัดเลือกแบบน็อคเอาท์ ผู้เข้าแข่งขันจะต้องร้องเพลงคนละ 1 เพลง แต่ระหว่างการร้องกรรมการสามารถสั่งหยุดการแข่งขันได้เมื่อกดปุ่มสัญญาณหยุดการแข่งขันตั้งแต่สองเสียงขึ้นไป เมื่อถูกสั่งหยุดการแข่งขันกรรมการมีสิทธิ์ที่จะพิจารณาต่อด้วยการให้แสดงความสามารถอื่น ๆ หรืออาจไม่พิจารณาต่อและให้ตกรอบก็ได้ ผู้ที่ได้รับคะแนนเสียงจากกรรมการมากกว่าสามเสียงขึ้นไป จะได้เข้าสู่รอบต่อไป แต่ถ้าไม่ก็ตกรอบทันทีเช่นกัน
รอบ Open Stage.
"ตอนที่ 7 - 8 ออกอากาศ 3 - 10 ตุลาคม 2564"
ในรอบนี้ผู้เข้าแข่งขันจะต้องจัดโชว์ของตัวเองคนละ 1 เพลง เมื่อการแสดงจบลงคณะกรรมการจะพิจารณาให้คะแนนเป็นรายบุคคล กรรมการ 1 คน ให้คะแนนได้สูงสุด 100 คะแนน รวม 400 คะแนน โดยในรอบนี้มีกติกาพิเศษ คือกรรมการสามารถกดปุ่ม "Star Buzzer" ได้คนละ 1 ครั้ง เมื่อได้สัญญาณ Star Buzzer จากกรรมการ ไม่ว่าผู้เข้าแข่งขันจะอยู่ในระหว่างการแสดง หลังกรรมการให้คะแนน หรือผู้เข้าแข่งขันกำลังจะตกรอบ ผู้เข้าแข่งขันคนนั้นจะผ่านเข้าสู่รอบถัดไปทันที ในรอบนี้จะคัดเลือกผู้เข้าแข่งขันให้เหลือ 12 คน โดยจะมี 4 คนที่เข้ารอบจากสัญญาณ Star Buzzer และอีก 8 คน เป็นผู้ที่มีคะแนนสะสมสูงสุด 8 อันดับแรก
รอบคัดเลือก 8 คนสุดท้าย.
"ตอนที่ 9-10 ออกอากาศ 17-24 ตุลาคม 2564"
รอบคัดเลือก 8 คนสุดท้าย ถูกจัดและบันทึกเทปขึ้นในวันอาทิตย์ที่ 8 ตุลาคม พ.ศ. 2564 ณ แอ็กซ์ สตูดิโอ จังหวัดปทุมธานี โดยช่องวัน 31 ออกอากาศ ณ วันที่ 17 และ 24 ตุลาคม 2564 ตั้งแต่เวลา 18.00 น. เป็นต้นไป ในรอบนี้ผู้เข้าแข่งขันทั้ง 12 คนจะต้องจัดโชว์ของตัวเองคนละ 1 เพลงเหมือนรอบ Open Stage ภายใต้โจทย์ "เพลงยุค 90" เมื่อการแสดงจบลงคณะกรรมการจะพิจารณาให้คะแนนเป็นรายบุคคล ในรอบนี้จะคัดเลือกผู้เข้าแข่งขันให้เหลือ 8 คนสุดท้าย โดยแบ่งเป็น 6 คนที่มีคะแนนสูงที่สุด และอีก 2 คน จากการพิจารณาผู้เข้าแข่งขั้นในลำดับที่ 7 - 12 ร่วมกับการใช้ปุ่ม "เซฟชีวิต" โดยกรรมการสองในสี่ต้องใช้ปุ่มเซฟชีวิตพร้อมกัน ถึงจะสามารถพาผู้เข้าแข่งขันเข้าสู่รอบแข่งขันจริงได้
ตารางสรุปการแข่งขัน.
ลำดับการเรียกชื่อของ 8 ผู้เข้ารอบสุดท้าย.
การประกาศชื่อของผู้เข้ารอบต่อไป (ตามลำดับ จนถึงผู้ที่ไม่ได้ไปต่อ)
ลำดับเพลงและเหตุการณ์ในการแข่งขัน.
"ตอนที่ 11 ออกอากาศ 31 ตุลาคม 2564"
ในสัปดาห์ที่ 1 เป็นการแข่งขันในหัวข้อ "Be Myself เพลงที่บ่งบอกถึงตัวตน" (31 ตุลาคม พ.ศ. 2564) มีรายละเอียดดังนี้
ในแต่ละสัปดาห์จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาเป็นกรรมการร่วมให้คะแนน (คิดเป็น 10% ของคะแนนรวม) และร่วมร้องเพลงในช่วงที่ 6 ของรายการ ซึ่งในสัปดาห์นี้คือ นภัทร อินทร์ใจเอื้อ (กัน), วิชญาณี เปียกลิ่น (แก้ม), จารุวัฒน์ เชี่ยวอร่าม (โดม), วราวุธ โพธิ์ยิ้ม (ตั้ม) จาก 4 โพดำ และผู้ที่ไม่ได้ไปต่อในสัปดาห์นี้ มี 2 คน คือ แมดดอค เดวีส (แมดดอค หมายเลข 1) และ ณิชชญา อู่นนทกานต์ (พิม หมายเลข 2)
สัปดาห์ที่ 2.
"ตอนที่ 12 ออกอากาศ 7 พฤศจิกายน 2564"
ในสัปดาห์ที่ 2 เป็นการแข่งขันในหัวข้อ "เพลงร็อค" (7 พฤศจิกายน พ.ศ. 2564) มีรายละเอียดดังนี้
ในแต่ละสัปดาห์จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาเป็นกรรมการร่วมให้คะแนน (คิดเป็น 10% ของคะแนนรวม) และร่วมร้องเพลงในช่วงที่ 6 ของรายการ ซึ่งในสัปดาห์นี้คือ อรรถพล ประกอบของ (เอ็ม), ยุทธนา เปื้องกลาง (ตูมตาม), กฤษกร กนกธร (ตงตง) รวมถึงมีแขกพิเศษที่ร่วมร้องเพลง คือ วิโอเลต วอเทียร์ (วี) และผู้ที่ไม่ได้ไปต่อในสัปดาห์นี้คือ พลัฏฐ์ ชยุตนิธิโรจน์ (กรณ์ หมายเลข 6)
สัปดาห์ที่ 3.
"ตอนที่ 13 ออกอากาศ 14 พฤศจิกายน 2564"
ในสัปดาห์ที่ 3 เป็นการแข่งขันในหัวข้อ "เพลงแดนซ์" (14 พฤศจิกายน พ.ศ. 2564) มีรายละเอียดดังนี้
ในแต่ละสัปดาห์จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาเป็นกรรมการร่วมให้คะแนน (คิดเป็น 10% ของคะแนนรวม) และร่วมร้องเพลงในช่วงที่ 6 ของรายการ ซึ่งในสัปดาห์นี้คือ กรณ์ภัสสร ด้วยเศียรเกล้า (แกรนด์), กรณ์ ศิริสรณ์ (กั้ง) และ กันต์ธีร์ ปิติธัญ (ซีดี) และผู้ที่ไม่ได้ไปต่อในสัปดาห์นี้คือ เดชาวัต พรเดชาพิพัฒ (คอปเปอร์ หมายเลข 8)
สัปดาห์ที่ 4.
"ตอนที่ 14 ออกอากาศ 21 พฤศจิกายน 2564"
ในสัปดาห์ที่ 4 เป็นการแข่งขันในหัวข้อ "เพลงคู่กับศิลปิน" (21 พฤศจิกายน พ.ศ. 2564) มีรายละเอียดดังนี้
ในแต่ละสัปดาห์จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาเป็นกรรมการร่วมให้คะแนน (คิดเป็น 10% ของคะแนนรวม) และร่วมร้องเพลงในช่วงที่ 6 ของรายการ ซึ่งในสัปดาห์นี้คือ นภัสสร ภูธรใจ (นิว) และ ปิยนุช เสือจงพรู (จิ๋ว) รวมถึงมีแขกพิเศษที่ร่วมร้องเพลง คือ พุฒิพงศ์ อัสสรัตนกุล (บิวกิ้น) และ กฤษฏ์ อำนวยเดชกร (พีพี) และผู้ที่ไม่ได้ไปต่อในสัปดาห์นี้คือ ฟาติมา เดชะวลีกุล (เอินเอิน หมายเลข 5)
สัปดาห์ที่ 5.
"ตอนที่ 15 ออกอากาศ 28 พฤศจิกายน 2564"
ในสัปดาห์ที่ 5 เป็นการแข่งขันในหัวข้อ "เพลงดัง 100 ล้านวิว" และ "เพลงประกอบภาพยนตร์ หรือละคร" (28 พฤศจิกายน พ.ศ. 2564) มีรายละเอียดดังนี้
ในแต่ละสัปดาห์จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาเป็นกรรมการร่วมให้คะแนน (คิดเป็น 10% ของคะแนนรวม) และร่วมร้องเพลงในช่วงที่ 6 ของรายการ ซึ่งในสัปดาห์นี้คือ นภัทร อินทร์ใจเอื้อ (กัน), ภาคิน คำวิลัยศักดิ์ (โตโน่) และ ธนทัต ชัยอรรถ (แกงส้ม) และผู้ที่ไม่ได้ไปต่อในสัปดาห์นี้คือ ณัทฐ์สุทธา สราญสิริบริรักษ์ (โอ หมายเลข 3)
สัปดาห์ที่ 6 (สุดท้าย).
"ตอนที่ 16 (ตอนจบ) ออกอากาศ 5 ธันวาคม 2564"
ในสัปดาห์ที่ 6 เป็นการแข่งขันรอบชิงชนะเลิศ โดย 2 คนสุดท้ายจะต้องร้องเพลงปิดท้ายการแข่งกันคนละ 1 เพลง (5 ธันวาคม พ.ศ. 2564) มีรายละเอียดดังนี้
นอกจากนี้ ยังได้รวม 6 คนที่ไม่ได้ไปต่อ ในเดอะสตาร์ ไอดอล กลับมาอีกครั้ง และยังมีรุ่นพี่จากเดอะสตาร์ปีก่อน ๆ มาร่วมเป็นกรรมการร่วมให้คะแนน (คิดเป็น 10% ของคะแนนรวม) และร่วมร้องเพลงร่วมกับผู้เข้าแข่งขันจากเดอะสตาร์ ไอดอล ทั้ง 8 คนด้วย ได้แก่ 4 โพดำ (นภัทร อินทร์ใจเอื้อ (กัน), วิชญาณี เปียกลิ่น (แก้ม), จารุวัฒน์ เชี่ยวอร่าม (โดม), วราวุธ โพธิ์ยิ้ม (ตั้ม)), ภาคิน คำวิไลศักดิ์ (โตโน่), เรืองฤทธิ์ ศิริพานิช (ริท), ศุภรุจ เตชะตานนท์ (รุจ) และ ศุภัคชญา สุขใบเย็น (เฟรม Wonderframe)
ในปีนี้เดอะสตาร์ ไอดอล คนแรกของเมืองไทย ได้แก่ สหรัฐ เทียมปาน (บูม หมายเลข 7) ส่วนรองชนะเลิศในปีนี้คือ พงศ์รชตะ ไชยศิวามงคล (ภูมิ หมายเลข 4)
เดอะสตาร์ ไอดอล หล่อ สวย เสียงได้
เอ็นเอชแอล '94
เอ็นเอชแอล '94  เป็นวิดีโอเกมฮอกกี้น้ำแข็งโดยอีเอสปอร์ตส์ สำหรับเซกา เมกาไดรฟ์, ซูเปอร์แฟมิคอม และ เซกา ซีดี รวมถึงการเปิดตัวครั้งแรกสำหรับพีซี (ดอส) โดยมีชื่อว่า "เอ็นเอชแอลฮอกกี้" โดยไม่มีเลข "94" ในชื่อ ตัวเกมเกมได้รับการพัฒนาภายใต้ลิขสิทธิ์จากแนชันแนลฮอกกีลีก (NHL) และสโมสรผู้เล่นแนชันแนลฮอกกีลีก (NHLPA) เป็นเกมที่สามในชุดเกม "เอ็นเอชแอล" วางจำหน่ายในเดือนตุลาคม 1993 "เอ็นเอชแอล '94" ได้รับเสียงชื่นชมอย่างล้นหลามและนับแต่นั้นมาตัวเกมก็ได้รับการขนานนามว่าเป็นทั้งวิดีโอเกมกีฬาที่ยิ่งใหญ่ที่สุดตลอดกาลและเป็นหนึ่งในวิดีโอเกมที่ดีที่สุดเท่าที่เคยมีมา
เวอร์ชันอื่น.
เวอร์ชันของเกม ซึ่งวางจำหน่ายในญี่ปุ่นสำหรับซูเปอร์แฟมิคอม มีข้อความสำคัญทั้งหมดเป็นภาษาญี่ปุ่นรวมถึงเมนูหลัก ผู้เล่นฮอกกี้ตัวจริง เมนูรอง (ช่วงท้ายเกมและหลังเกม) และมาตรวัดจำนวนผู้ชม อย่างไรก็ตาม รหัสผ่านยังคงใช้ตัวอักษรและตัวเลข ASCII เท่านั้น เป็นเกมเดียวในชุดเกม "เอ็นเอชแอล" ที่มีการวางจำหน่ายในญี่ปุ่น
ในตัวเกมเวอร์ชันเซกา ซีดี มีการตัดฉากการต่อสู้ออก
ภายหลังมีการใช้เอนจินเกม "เอ็นเอชแอล '94" (แม้ว่าจะมีการแก้ไขเพื่อเพิ่มความรุนแรง) สำหรับเกม "มิวแทนต์ลีกฮอกกี้" บนเครื่องเซกา เมกาไดรฟ์
"เอ็นเอชแอล '94" ถูกรวมอยู่ในเกม "เอ็นเอชแอล 06" เวอร์ชันเพลย์สเตชัน 2 ตัวเกมที่พอร์ตที่เป็นตัวเกมเวอร์ชันเซกา เมกาไดรฟ์ แต่ไม่มีรายชื่อทีมเอ็นเอชแอลอย่างเป็นทางการจากตัวเกมดั้งเดิม
ในวันที่ 11 กรกฎาคม 2013 มีการประกาศว่าเกม "เอ็นเอชแอล 14" จะรวมโหมด "เอ็นเอชแอล '94" เพื่อฉลองครบรอบ 20 ปีเกม "เอ็นเอชแอล '94" โดยจะเปลี่ยนเกม "เอ็นเอชแอล 14" ทางโสตทัศนูปกรณ์และการควบคุมให้คล้ายกับ "เอ็นเอชแอล '94" นอกจากนี้ยังเปลี่ยนองค์ประกอบการเล่นเกมอื่น ๆ เช่นความเร็วของเกมที่เร็วขึ้นและกฎของเกมที่ผ่อนคลาย
ในวันที่ 2 ตุลาคม 2020 มีการประกาศรีเมคเกม "เอ็นเอชแอล '94" ในชื่อ "เอ็นเอชแอล '94 รีไวฟ์" ซึ่งพัฒนาโดย Empty Clip Studios สำหรับเพลย์สเตชัน 4 และเอกซ์บอกซ์วัน โดยจะวางจำหน่ายในวันที่ 30 ตุลาคมสำหรับผู้เล่นที่สั่งซื้อเกม "เอ็นเอชแอล 21" ล่วงหน้า ในเดือนธันวาคม 2020 ตัวเกมได้เปิดให้ซื้อสำหรับทุกคนที่เป็นเจ้าของเกม "เอ็นเอชแอล 21"
NHL '94
เอิสตอร์ปออคออดรัน
บรัม ฟัน แดร์ ฟลุกต์
แซร์กอน
มะซะฮิโระ นะกะอิ
ฤดูพายุไซโคลนมหาสมุทรอินเดียตะวันตก-ใต้ พ.ศ. 2564–2565
ฤดูพายุไซโคลนมหาสมุทรอินเดียตะวันตก-ใต้ พ.ศ. 2564–2565 เป็นฤดูกาลในอดีตของวัฏจักรรายปีของการก่อตัวพายุหมุนเขตร้อนและพายุหมุนกึ่งเขตร้อน โดยฤดูกาลเริ่มต้นอย่างเป็นทางการในวันที่ 15 พฤศจิกายน 2564 และไปสิ้นสุดลงในวันที่ 30 เมษายน 2565 โดยมีข้อยกเว้นสำหรับมอริเชียสและเซเชลส์ ซึ่งจะสิ้นสุดลงในวันที่ 15 พฤษภาคม 2565 วันที่เหล่านี้เป็นช่วงเวลาตามธรรมเนียมนิยมซึ่งเป็นช่วงจำกัดของแต่ละปี ซึ่งมีพายุหมุนเขตร้อนและกึ่งเขตร้อนก่อตัวภายในแอ่ง ภายในทางตะวันตกของเส้น 90 °ตะวันออก และทางใต้ของเส้นศูนย์สูตร พายุหมุนเขตร้อนและกึ่งเขตร้อนในแอ่งนี้จะได้รับการเฝ้าระวังโดยศูนย์อุตุนิยมวิทยาชำนัญพิเศษประจำภูมิภาคในเรอูนียง
อาร์โอซีในโอลิมปิกฤดูร้อน 2020
ฤดูพายุไซโคลนภูมิภาคออสเตรเลีย พ.ศ. 2564–2565
ฤดูพายุไซโคลนภูมิภาคออสเตรเลีย พ.ศ. 2564–2565 เป็นฤดูกาลในอดีตที่เคยมีการก่อตัวของพายุหมุนเขตร้อน ภายในมหาสมุทรอินเดียและมหาสมุทรแปซิฟิก ที่ระหว่าง 90°ตะวันออก ถึง 160°ตะวันออก โดยฤดูกาลนี้ได้เริ่มนับอย่างเป็นทางการ ในวันที่ 1 พฤศจิกายน พ.ศ. 2564 และไปสิ้นสุดในวันที่ 30 เมษายน พ.ศ. 2565 อย่างไรก็ตาม พายุหมุนเขตร้อนสามารถก่อตัวได้ตลอดเวลาตั้งแต่ 1 กรกฎาคม พ.ศ. 2564 ถึง 30 มิถุนายน พ.ศ. 2565 และจะถูกนับรวมในฤดูกาลนี้ด้วย ในระหว่างฤดูกาล พายุหมุนเขตร้อนจะถูกติดตามอย่างเป็นทางการโดยสำนักอุตุนิยมวิทยาออสเตรเลีย , สำนักอุตุนิยมวิทยา สภาพภูมิอากาศ และธรณีฟิสิกส์แห่งอินโดนีเซีย ในจาการ์ตา ประเทศอินโดนีเซีย และศูนย์บริการสภาพอากาศแห่งชาติปาปัวนิวกินี ในพอร์ตมอร์สบี ส่วนศูนย์เตือนไต้ฝุ่นร่วมของกองทัพเรือสหรัฐ ในรัฐฮาวาย สหรัฐ และศูนย์บริการทางอุตุนิยมวิทยาแห่งชาติอื่น ๆ ประกอบด้วย เมทเซอร์วิซแห่งประเทศนิวซีแลนด์, เมเตโอ-ฟร็องส์แห่งประเทศฝรั่งเศสบนเกาะเรอูนียง และกรมอุตุนิยมวิทยาฟีจี ก็ต่างเฝ้าติดตามส่วนของแอ่งในระหว่างฤดูกาลด้วยแบบไม่เป็นทางการ
ความกดอากาศต่ำเขตร้อน 16U.
วันที่ 29 มกราคม สำนักอุตุนิยมวิทยาออสเตรเลียเริ่มติดตามหย่อมความกดอากาศต่ำเขตร้อนลูกหนึ่ง โดยกำหนดรหัสให้กับหย่อมความกดอากาศต่ำดังกล่าวว่า "16U" ต่อมาในวันที่ 3 กุมภาพันธ์ หย่อมความกดอากาศต่ำ 16U ได้เคลื่อนตัวออกจากแอ่งและเข้าสู่แอ่งแปซิฟิกใต้
ความกดอากาศต่ำเขตร้อน 14U.
หย่อมความกดอากาศต่ำเขตร้อน 14U ก่อตัวขึ้นในวันที่ 30 มกราคมและสลายตัวไปในวันที่ 6 กุมภาพันธ์
ความกดอากาศต่ำเขตร้อน 17U.
หย่อมความกดอากาศต่ำเขตร้อน 17U ก่อตัวขึ้นในวันที่ 5 กุมภาพันธ์และถูกกล่าวถึงเป็นครั้งสุดท้ายในวันที่ 14 กุมภาพันธ์ เนื่องจากเคลื่อนตัวออกจากแอ่งไป
ความกดอากาศต่ำเขตร้อน 18U (โดวี).
หย่อมความกดอากาศต่ำเขตร้อน 18U ก่อตัวขึ้นในวันที่ 5 กุมภาพันธ์ใกล้กับนิวแคลิโดเนีย ต่อมาในวันรุ่งขึ้นหย่อมความกดอากาศต่ำ 18U ได้เคลื่อนตัวข้ามเข้าสู่แอ่งแปซิฟิกใต้ และทวีกำลังแรงขึ้นเป็นพายุไซโคลนโดวีในวันที่ 9 กุมภาพันธ์
ความกดอากาศต่ำเขตร้อน 19U (เฟซีเล).
วันที่ 11 กุมภาพันธ์ สำนักอุตุนิยมวิทยาออสเตรเลียพยากรณ์ว่า จะมีหย่อมความกดอากาศต่ำเขตร้อนก่อตัวขึ้นภายในอีกไม่กี่วัน บริเวณด้านตะวันออกเฉียงใต้ของเกาะคริสต์มาส จากนั้นตัวระบบได้ก่อตัวขึ้นและได้รับรหัสว่า "19U"
ตั้งแต่ปี พ.ศ. 2551–52 มีรายชื่อพายุเพียงชุดเดียวที่สำนักอุตุนิยมวิทยาออสเตรเลียประกาศใช้ โดยสำนักอุตุนิยมวิทยาออสเตรเลียได้แบ่งศูนย์เตือนภัยพายุหมุนเขตร้อนในประเทศออสเตรเลียออกเป็นสามศูนย์ ได้แก่ ศูนย์เพิร์ท, ศูนย์ดาร์วิน และศูนย์บริสเบน โดยมีหน้าที่ตรวจสอบพายุหมุนเขตร้อนทั้งหมดที่ก่อตัวในภูมิภาคออสเตรเลีย รวมถีงทำหน้าที่ออกคำแนะนำพิเศษให้ทั้งพื้นที่รับผิดชอบของ TCWC จาการ์ตาหรือ TCWC พอร์ตมอร์สบีด้วย โดยในฤดูกาลนี้มีชื่อของสำนักอุตุนิยมวิทยาแห่งออสเตรเลียถูกใช้ 8 ชื่อ ได้แก่
พายุหมุนเขตร้อนที่ก่อตัวขึ้นในระหว่างขอบเขตตั้งแต่เส้นศูนย์สูตรลงไปทางใต้จนถึงเส้นขนานที่ 11 องศาใต้ และระหว่างเส้นเมริเดียนที่ 151 องศาตะวันออกไปทางตะวันออกจนถึงเส้นเมริเดียนที่ 160 องศาตะวันออก จะได้รับชื่อจากศูนย์เตือนพายุหมุนเขตร้อนในพอร์ตมอร์สบี ประเทศปาปัวนิวกินี บริเวณนี้บริเวณที่พบการก่อตัวของพายุหมุนเขตร้อนได้ยาก และไม่มีพายุหมุนเขตร้อนก่อตัวและมีกำลังขึ้นจนได้รับชื่อมาตั้งแต่ปี พ.ศ. 2550 แล้ว โดยในฤดูกาลนี้มีไม่มีชื่อของ TCWC พอร์ตมอร์สบีถูกใช้เลย
ฤดูพายุไซโคลนแปซิฟิกใต้ พ.ศ. 2564–2565
ฤดูพายุไซโคลนแปซิฟิกใต้ พ.ศ. 2564–65 เป็นช่วงฤดูที่เคยมีการก่อตัวของพายุหมุนเขตร้อนภายในมหาสมุทรแปซิฟิกใต้ ถึงทางตะวันออกของเส้น 160°ตะวันออก ฤดูกาลอย่างเป็นทางการเริ่มนับตั้งแต่วันที่ 1 พฤศจิกายน พ.ศ. 2564 ไปจนถึง 30 เมษายน พ.ศ. 2565 อย่างไรก็ตาม พายุหมุนเขตร้อนสามารถก่อตัวได้ตลอดเวลาในระหว่างวันที่ 1 พฤศจิกายน พ.ศ. 2564 ถึง 30 มิถุนายน พ.ศ. 2565 และจะถูกนับรวมไปเป็นส่วนหนึ่งของฤดูกาลด้วย ในตลอดฤดูกาลนี้ พายุหมุนเขตร้อนจะถูกตรวจสอบโดยศูนย์อุตุนิยมวิทยาชำนัญพิเศษประจำภูมิภาค ในนันจี และศูนย์เตือนภัยพายุหมุนเขตร้อนในบริสเบน, ออสเตรเลีย และ เวลลิงตัน, นิวซีแลนด์ นอกจากนั้นยังมี ศูนย์เตือนไต้ฝุ่นร่วม ซึ่งจะออกคำเตือนอย่างไม่เป็นทางการเพื่อความสนใจของชาวอเมริกัน
พายุไซโคลนรูบี.
การแปรปรวนของลมในเขตร้อน 02F.
วันที่ 17 ธันวาคม กรมอุตุนิยมวิทยาฟีจีรายงานว่าระบบการแปรปรวนของลมในเขตร้อน 02F ได้ก่อตัวขึ้นบริเวณพื้นที่ลมเฉือนแนวตั้งระดับต่ำ ประมาณ 625 กิโลเมตรทางตะวันออกเฉียงเหนือของพอร์ตวิลา ประเทศวานูวาตู โดยกรมอุตุนิยมวิทยาฟีจีกำหนดรหัสเรียกให้กับการแปรปรวนของลมในเขตร้อนระบบนี้ว่า "02F" การพาความร้อนที่เกี่ยวข้องกับระบบยังคงตั้งอยู่ในแนวลมพัดสอบ ซึ่งห่างจากศูนย์กลางการหมุนเวียนลมระดับต่ำของตัวระบบ โดยในวันที่ 20 ธันวาคม กรมอุตุนิยมวิทยาฟีจีได้ออกประกาศเกี่ยวกับระบบเป็นฉบับสุดท้าย
พายุไซโคลนกำลังแรงโคดี.
วันที่ 5 มกราคม กรมอุตุนิยมวิทยาฟีจีได้รายงานว่าการแปรปรวนของลมในเขตร้อนก่อตัวขึ้น และให้รหัสกับระบบว่า "03F" โดยระบบ 03F ได้ทำให้เกิดฝนตกหนักในประเทศฟีจีในฐานะพายุดีเปรสชันเขตร้อน ซึ่งทำให้เกิดน้ำท่วมและความเสียหายในด้านโครงสร้างพื้นฐาน ประชาชนราว 4,000 คนต้องอพยพออกจากที่พักอาศัย วันที่ 10 มกราคม เกิดเหตุชายผู้หนึ่งจมน้ำในประเทศฟีจี ขณะกำลังพายามว่ายน้ำฝ่าไปในแม่น้ำที่เกิดน้ำท่วม วันเดียวกันนั้น ระบบได้ทวีกำลังแรงขึ้นเป็นพายุไซโคลนระดับ 1 โดยกรมอุตุนิยมวิทยาฟีจีได้มอบชี่อให้กับพายุว่า โคดี ขณะที่ศุนย์เตือนไต้ฝุ่นร่วมได้กำหนดให้ระบบเป็นพายุโซนร้อน
พายุดีเปรสชันเขตร้อน 04F.
การแปรปรวนของลมในเขตร้อน 04F ก่อตัวขึ้นในวันที่ 15 มกราคม โดยตำแหน่งสุดท้ายของระบบที่มีการติดตามคือวันที่ 18 มกราคมในฐานะพายุดีเปรสชันเขตร้อน
การแปรปรวนของลมในเขตร้อน 05F.
การแปรปรวนของลมในเขตร้อน 05F ก่อตัวขึ้นในวันที่ 19 มกราคม และสลายตัวไปในวันที่ 22 มกราคม
การแปรปรวนของลมในเขตร้อน 06F.
วันที่ 28 มกราคม กรมอุตุนิยมวิทยาฟีจีได้เริ่มติดตามระบบของการแปรปรวนของลมในเขตร้อน ซึ่งก่อตัวขึ้นห่างจากพอร์ตวิลา ประเทศวานูอาตูไปทางทิศตะวันตกประมาณ 185 กิโลเมตร โดยได้รับรหัสว่า "06F"
ตับเต่าแม่โถ
ตับเต่าแม่โถ  เป็นพืชเลื้อยล้มลุกอายุหลายปีในสกุลสบู่เลือด ของวงศ์บอระเพ็ด มีถิ่นกำเนิดในเอเชียตะวันออกเฉียงใต้ ได้รับการอธิบาระบุชนิดครั้งแรกในประเทศไทยในปี พ.ศ. 2531 โดย L.L. Forman เป็นหนึ่งใน 15 ชนิดที่เป็นพืชเฉพาะถิ่นของสกุลสบู่เลือดที่พบในภาคเหนือของประเทศไทยโดยเฉพาะในจังหวัดเชียงใหม่ มีลักษณะคล้ายตับเต่า ("Stephania reticulata)" แต่ตับเต่าแม่โถ ("S. crebra)" มีดอกที่ใหญ่กว่า ในขณะที่มีผลเดี่ยวที่มีเอนโดคาร์ปที่เล็กกว่า
เป็นพืชเลื้อยใช้ลำต้นเกี่ยวพันต้นไม้อื่น ไม่มีเนื้อไม้ หัวใต้ดิน บางครั้งอยู่เหนือพื้นดิน กิ่งก้านเป็นเกลียวเล็กน้อย
ก้านใบยาวมาก ใบรูปสามเหลี่ยม (deltoid) ปลายใบแหลม ก้านใบอยู่กลางใบ (peltate) ขอบใบเรียบ ใบบาง หลังใบมีสีเขียวออกสีนวล ใบยาว 12–17 ซม. (4.7–6.7 นิ้ว) และกว้าง 9–16 ซม. (3.5–6.3 นิ้ว)
ดอกช่อ ออกที่ซอกใบ ดอกย่อยขนาดเล็กมีจำนวนมาก กลีบเลี้ยงสีเขียวอ่อน กลีบดอกสีเหลืองอ่อน เกสรตัวผู้สีเข้ม ล้อมเกสรตัวเมียอยู่กลางดอก
ผลเดี่ยว ผิวเรียบ
มีถิ่นกำเนิดในเอเชียตะวันออกเฉียงใต้ เป็นพืชเฉพาะถิ่นของประเทศไทย พบในภาคเหนือของประเทศไทยโดยเฉพาะในจังหวัดเชียงใหม่ มักพบในระดับความสูง 700-1,200 เมตร ในป่าเบญจพรรณ และป่าดิบแล้ง ตัวอย่างเดียวพบที่ อุทยานแห่งชาติแม่โถ ตำบลแม่ตื่น
โซรูเด ชอฮันชอฮีเย อีรอน
เทรเวอร์ มิลตัน
เทรเวอร์ มิลตัน  เป็นเศรษฐี ผู้ก่อตั้ง และอดีตผู้บริหารสูงสุดกับประธานกรรมการบริหารของนิโคลาคอร์เปอเรชันชาวอเมริกัน ในเดือนกันยายน ค.ศ. 2020 มิลตันลาออกจากตำแหน่งประธานหลังจากสำนักงานคณะกรรมการกำกับหลักทรัพย์และตลาดหลักทรัพย์สหรัฐกับกระทรวงยุติธรรมสหรัฐเริ่มสืบสวนข้ออ้างว่ามิลตันกับนีโคลาได้ก่อเหตุการฉ้อโกงหลักทรัพย์ ในเดือนกรกฎาคม ค.ศ. 2021 มิลตันถูกอัยการสหพันธรัฐฟ้องในข้อหาฉ้อโกง 3 กระทงและให้ประกันปล่อยตัวด้วยเงิน 100 ล้านดอลลาร์สหรัฐ
มิลตันอาศัยอยู่ที่ฟีนิกซ์ รัฐแอริโซนากับเชสซี เบิร์กมันน์ (Chelsey Bergmann) ภรรยาของเขาที่แต่งงานใน ค.ศ. 2018 ในเดือนพฤศจิกายน ค.ศ. 2019 "ลอสแอนเจลิสไทมส์"รายงานว่า มิลตันซื้อไร่ในรัฐยูทาห์ 2,000 เอเคอร์ ซึ่งมีคฤหาสน์ริมน้ำที่กินพื้นที่ 16,800 ตารางฟุต ด้วยเงิน 32.5 ล้านดอลลาร์สหรัฐ ซึ่งทำลายสถิติราคาซื้อบ้านที่สูงที่สุดของรัฐ
ในเดือนกันยายน ค.ศ. 2020 "ฟอบส์"ประเมินมูลค่าสินทรัพย์สุทธิของมิลตันอยู่ที่อย่างน้อย 3.1 พันล้านดอลาร์สหรัฐ เพราะเขาถือครองนิโคลาประมาณร้อยละ 25 ซึ่งมีค่าประมาณ 12.4 พันล้านดอลลาร์สหรัฐในเวลานั้น บริษัทนี้มีค่า 5 พันล้านดอลลาร์สหรัฐ ฟอบส์ประเมินมูลค่าสินทรัพย์สุทธิของเขาอยู่ที่ 1.1 พันล้านดอลลาร์สหรัฐ
ก้นปิดถ้ำ
ก้นปิดถ้ำ หรือ เถาก้นปิดถ้ำ  เป็นพืชเลื้อยล้มลุกอายุหลายปีในสกุลสบู่เลือด ของวงศ์บอระเพ็ด ได้รับการอธิบาระบุชนิดครั้งแรกในประเทศไทยในปี พ.ศ. 2531 โดย L.L. Forman เป็นหนึ่งใน 15 ชนิดที่เป็นพืชเฉพาะถิ่นของสกุลสบู่เลือดที่พบในภาคเหนือของประเทศไทยโดยเฉพาะในจังหวัดเชียงราย
เป็นพืชเลื้อยใช้ลำต้นเกี่ยวพันต้นไม้อื่น ไม่มีเนื้อไม้ หัวใต้ดิน บางครั้งอยู่เหนือพื้นดิน
ก้านใบยาวมาก ใบรูปหัวใจออกกลม ปลายใบแหลม ก้านใบอยู่กลางใบ (peltate) ขอบใบเรียบ ใบบาง หลังใบมีสีเขียวออกสีนวล ใบกว้างและยาว 7–9 ซม. (2.8–3.5 นิ้ว)
ดอกช่อ ออกที่ซอกใบ ดอกย่อยขนาดเล็กมีจำนวนมาก กลีบเลี้ยงสีเขียวอ่อน กลีบดอกสีเขียวอ่อน เกสรตัวผู้สีเข้ม ล้อมเกสรตัวเมียอยู่กลางดอก
เป็นพืชเฉพาะถิ่นของประเทศไทย หายาก พบในภาคเหนือของประเทศไทยโดยเฉพาะในจังหวัดเชียงราย พบได้ทั่วไปตามหินปูน มักพบในระดับความสูง 500 เมตร ในป่าเบญจพรรณ ตัวอย่างเดียวพบที่ ถ้ำตุ๊ปู่ อำเภอเมืองเชียงราย อาจพบได้ที่เขาหินปูน อุทยานแห่งชาติภูซาง จังหวัดพะเยา
โยฮัน อาดัม ชัล ฟ็อน เบ็ล
โยฮัน อาดัม ชัล ฟ็อน เบ็ล (; ค.ศ. 1591–1666) เป็นนักบวชคณะเยสุอิตและนักดาราศาสตร์ชาวเยอรมัน เขาใช้เวลาส่วนใหญ่ในชีวิตในฐานะมิชชันนารีในประเทศจีนและกลายเป็นที่ปรึกษาของจักรพรรดิชุ่นจื้อแห่งราชวงศ์ชิง
โยฮันเกิดในครอบครัวชนชั้นสูงในโคโลญ ในจักรวรรดิโรมันอันศักดิ์สิทธิ์ เขาจบการศึกษาในโคโลญ เขาย้ายไปโรม มีวิชาที่เรียนเช่นคณิตศาสตร์และดาราศาสตร์ ใน ค.ศ. 1611 เขาเข้าร่วมคณะเยสุอิต และศึกษาต่อ
ใน ค.ศ. 1618 เขาออกเดินทางไปจีนด้วยเรือของโปรตุเกสพร้อมกับกลุ่มมิชชันนารีภายใต้การนำของนีกอลา ทรีโก ปีถัดมากลุ่มมิชชันนารีเดินทางถึงท่าเรือค้าขายของโปรตุเกสที่มาเก๊าที่ซึ่งชัล ฟ็อน เบ็ล ใช้เวลาเรียนรู้ภาษาจีน เขาเริ่มงานเผยแผ่ศาสนาในจีนใน ค.ศ. 1622 แต่ความสำเร็จของเขาค่อนข้างจำกัด เขาเข้าร่วมในการป้องกันมาเก๊าจากการรุกรานของชาวดัตช์ในปีเดียวกัน และจับกัปตันชาวดัตช์ได้จากชัยชนะในการรบ
ชัล ฟ็อน เบ็ล และจาโคโม โร ถูกส่งไปยังปักกิ่งใน ค.ศ. 1630 เพื่อสานต่องานของโยฮัน เชร็ค ที่ล่วงลับไปแล้วในการปฏิรูปปฏิทินจีน เขาได้ร่วมกับสฺวี กวังฉี่ แก้ไขปฏิทินจีนซึ่งเป็นที่รู้จักในชื่อปฏิทินฉงเจิน ซึ่งตั้งชื่อตามพระนามของจักรพรรดิฉงเจิน จักรพรรดิองค์สุดท้ายของราชวงศ์หมิง
ไทยลีก 3 ฤดูกาล 2564–65 – โซนกรุงเทพและปริมณฑล
ไทยลีก 3 ฤดูกาล 2564–65 โซนกรุงเทพและปริมณฑล เป็นส่วนหนึ่งของการแข่งขันไทยลีก 3 ฤดูกาล 2564–65 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 5 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสรที่เข้าแข่งขันในฤดูกาล 2564–65 โซนกรุงเทพและปริมณฑล มีจำนวน 14 สโมสร โดยแบ่งเป็นสโมสรจากฤดูกาล 2563–64 จำนวน 14 สโมสร
แยซด์
แยซด์  ในอดีตมีชื่อว่า เยซด์ เป็นเมืองหลักของจังหวัดแยซด์ ประเทศอิหร่าน ตั้งอยู่ห่างจากเอสแฟฮอนไปทางตะวันออกเฉียงใต้ จากสำมะโน พ.ศ. 2554 เมืองนี้มีประชากร 529,673 คน และเป็นเมืองที่ใหญ่ในอันดับ 15 ของประเทศอิหร่าน ตั้งแต่ พ.ศ. 2560 ทางยูเนสโกประกาศให้เมืองประวัติศาสตร์แยซด์ให้เป็นแหล่งมรดกโลก
"แยซด์" หมายถึง "บริสุทธิ์" และ "ศักดิ์สิทธิ์" ดังนั้น เมืองแยซด์จึงหมายถึง "นครแห่งผู้ศักดิ์สิทธิ์ [คือพระเจ้า]"
ทิลลี่เบิร์ด
ทิลลี่เบิร์ด หรือ ทิลลี่เบิร์ดส  เป็นวงดนตรีอัลเทอร์เนทีฟร็อก จากกรุงเทพมหานคร ภายใต้สังกัด ยีนแลป ในเครือจีเอ็มเอ็ม แกรมมี่ เป็นที่รู้จักจากเพลง "คิดแต่ไม่ถึง" "เพื่อนเล่น ไม่เล่นเพื่อน" และ "ถ้าเราเจอกันอีก"
วงเองได้ก่อตั้งครั้งแรกเมื่อตอนที่ เติร์ด และ บิลลี่ เรียนอยู่ชั้นมัธยมศึกษาปีที่ 4 และชื่อของวงเองก็ได้มาจากการผวนคำว่า เติร์ด บิลลี่ เป็น Tilly Birds (ทิลลี่ เบิร์ด) โดยภายหลังก็ได้ชักชวนอดีตมือกีตาร์ เบ๊บ และไมโล (มือกลองปัจจุบัน) ในสมัยเรียนอยู่มหาวิทยาลัยธรรมศาสตร์ รังสิต ในชมรม TU Folksong ถูกชักชวนมาร่วมวง หลังจากนั้นพวกเขาก็ได้เดินหน้าทำเพลงกัน ก่อนหน้านั้นพวกเขาทำเพลงภาษาอังกฤษกันมาก่อน เป็นแนว Alternative Rock ในภายหลังพวกเขาก็ได้หันมาแต่งเพลงภาษาไทย จนมีอัลบั้ม EP ออกมา โดยใช้ชื่อว่า "Tilly Birds EP" และมีงานแฟนมีตที่ชื่อว่า "BIRDS MEMORIES" ก่อนที่จะเข้าร่วมงานกับค่าย Gene Lab ในปี 2561
การเข้าค่าย Gene Lab.
วงได้เข้าแข่งขันในรายการ Band Lab ซึ่งเป็นรายการที่ค้นหาศิลปินหน้าใหม่เข้าค่าย ยีนแลป ที่พึ่งก่อตั้ง ณ ขณะนั้น ภายในรายการมีสัปดาห์หนึ่ง ที่ทางรายการได้ให้โจทย์ศิลปินแต่ละวงแต่งเพลงโดยให้เวลาแค่ 3 วันในการแต่งเพลง ณ ตอนนั้น เบ็บ ก็ออกจากวงเนื่องจากปัญหาเรื่องเวลาในระหว่างการแข่งขัน จนเกิดเป็นเพลงที่พวกเขาใช้เวลาแต่งเพียงแค่ 3 วัน ซึ่งนั่นก็คือเพลง "จากกันด้วยดี (Ordinary)" พวกเขาได้รางวัลชนะเลิศในการแข่งขัน และเป็นศิลปินในค่ายยีนแลปในรายการดังกล่าว แล้วพวกเขาก็ได้ปล่อยเพลงแรกในค่ายยีนแลปก็คือเพลง "จากกันด้วยดี (Ordinary)" ที่เป็นเพลงจากโจทย์ของรายการ ต่อมาคือเพลง "อภัย (Broken)"
ความสำเร็จและอัลบั้ม "ผู้เดียว" (พ.ศ. 2562-2563).